armvectores/hy_wikipedia_2023 huggingface dataset:
Բարմա (Մեծ Իրիչի վտակ)

Անվան այլ կիրառումների համար տե՛ս՝ Բարմա (այլ կիրառումներ)Բարմա (ռուս.՝ Барма), գետ Ռուսաստանում, հոսում Արխանգելսկի մարզում, Կոմի Հանրապետությունում։ Գետաբերանը տեղակայված է Մեծ Իրիչի գետի ձախ ափին՝ 16 կմ հեռավորության վրա։ Գետի երկարությունը 11 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ հյուսիսային Մեզեն գետն է, գետի ենթաավազանը Վիչեգդա և Վագա գետերն են։ Գետի գետային ավազանը Հյուսիսային Դվինան գետն է՝ մինչև հյուսիսային Դվինի միախառնման կետը։ Գետավազանը՝ Մեզեն։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 03030000112103000044046
Հիդրոլոգիական ուսումնասիրությունների կոդը - 103004404
Ավազանի կոդը -  03.03.00.001
Հիդրոլոգիական ուսումնասիրությունների հատորի համարը - 03
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Աստերոիդների ցանկ (301401-301500)

Աստերոիդների ցանկ (301301-301400)  • Աստերոիդների ցանկ  • Աստերոիդների ցանկ (301501-301600)
 Աստերոիդների ցանկ (301301-301400)  • Աստերոիդների ցանկ  • Աստերոիդների ցանկ (301501-301600)
Ազդր

Ազդր, մարմնի ստորին վերջույթի վերին հատվածը՝ կոնքազդրային և ծունկի հոդերի միջև։ Ազդրի կմախքը ազդրոսկրն է, որը գլխիկով հոդավորվում է կոնքոսկրի, կոճերով՝ ծնկոսկրի ու մեծ ոլոքի հետ։ Ազդրի մկանները բաժանվում են 3 խմբի՝ ազդրը առբերող, ծունկը ծալող և տարածող։ Վերջիններից ամենամեծը քառագլուխ մկանն է։ Ազդրը սնվում է ազդրային զարկերակով, նյարդավորվում ազդրային, փակողական և նստային նյարդերով։
Ռուզան Թադևոսյան

Ռուզան Վաչեի Թադևոսյան (օգոստոսի 16, 1951(1951-08-16)), հայ մանկավարժ։ Բանասիրական գիտությունների դոկտոր (1991), պրոֆեսոր։ ՀՀ վաստակավոր մանկավարժ (2018)։


== Կենսագրություն ==
1958-1968 թվականներին սովորել է Երևանի Պուշկինի անվան թիվ 8 միջնակարգ դպրոցում, 1968-1973 թվականներին՝  Երևանի պետական համալսարանի բանասիրական ֆակուլտետի ռուսական բաժինը, 1973-1976 թվականներին՝ Խ. Աբովյանի անվան Հայկական պետական մանկավարժական համալսարանի ռուս գրականության ամբիոնի ասպիրանտուրայում։ 1977 թվականին ստացել է բանասիրական գիտությունների թեկնածուի գիտական աստիճան. ատենախոսություն`«Լերմոնտովը և հայ դասական պոեզիան», 1991 թվականին՝ բանասիրական գիտությունների դոկտորի աստիճան. ատենախոսություն` «Լև Տոլստոյը և հայ դասական գրականությունը»։
1976-1977 թվականներին դասավանդել է Հայկական պետական մանկավարժական համալսարանի ռուս գրականության ամբիոնում, 1977-1981 թվականներին եղել է ՀՊՄՀ ռուս գրականության ամբիոնի ավագ դասախոս, 1981-1992 թվականներին՝ ՀՊՄՀ արտասահմանյան գրականության ամբիոնի դոցենտ, 1992 թվականից՝ ՀՊՄՀ ռուս և արտասահմանյան գրականության ամբիոնի պրոֆեսոր, 2007- 2013 թվականներին՝ ՀՊՄՀ ռուս և արտասահմանյան գրականության ամբիոնի վարիչ, 2013 թվականից՝ ՀՊՄՀ արտասահմանյան գրականության ամբիոնի վարիչ։


== Երկեր ==
Լերմոնտովը և հայ դասական պոեզիան (մենագրություն), «Սովետական գրող», Երևան, 1981 թ.:
Լև Տոլստոյը և հայ դասական գրականությունը (մենագրություն), «Հայաստան», Երևան, 1991 թ.:
«Եվ խորհել, և խոսել, և գրել…»,  Հոդվածների ժողովածու, «Նաիրի», Երևան, 2010 թ.:
«Երաժշտությունը պետք է քո մեջ ապրի…»,  Հոդվածների ժողովածու, Նաիրի, Երևան, 2011 թ.:
«Լև Տոլստոյը հայերեն լեզվով», Եվրոպրինտ, Երևան, 2015 թ.:


== Պարգևներ ==
ՀՀ ԱԺ պատվոգիր
ՀՀ վաստակավոր մանկավարժ, 2018 թ.


== Ծանոթագրություններ ==
Թարա Ֆիցջերալդ

Թարա Ֆիցջերալդ (անգլ.՝ Tara Fitzgerald, սեպտեմբերի 18, 1967(1967-09-18), Cuckfield, Mid Sussex, Արևմտյան Սասեքս, Անգլիա, Միացյալ Թագավորություն), թատրոնի, կինոյի և հեռուստատեսության բրիտանացի դերասանուհի։


== Կենսագրություն ==
Թարա Ֆիցջերալդը ծնվել է Կակֆիլդում՝ Սուսեկսի կոմսությունում, Մայք Կելլաբիի և Սառա Ջերալդին Ֆիցջերալդի ընտանիքում։ Նա երեք քույրերից մեծն է։ Նրա մայրը իռլանդուհի է, մասնագիտությամբ՝ լուսանկարիչ։ Հայրը արմատներով Իտալիացի է, նկարիչ։ Մայրական կողմով Տառան համարվում է Ջերալդին Ֆիցջերալդի թոռնուհին։
Ծնողները բաժանվել են, երբ աղջիկը ընդամենը երեք տարեկան էր։ Ավելի ուշ, երբ լրացավ Տառայի վեց տարեկանը, նրա մայրը ամուսնացավ իռլանդացի դերասան Նորման Ռոդուեյի հետ։ Հաճախակի տեղափոխությունների պատճառով կապված խորթ հոր դերասանական գործունեության հետ՝ ստիպված էր փոխել մի քանի ուսումնական հաստատություններ։
Դպրոցից հետո նա ընդունվել է Ռիչմոնդական քոլեջ Միդլսեկսում և, չավարտելով ուսումը, գնում է լսումների Դրամատիկական արվեստի թագավորական ակադեմիա, Գիլդհոլսկի երաժշտության ու թատրոնի դպրոց, բայց նրան չի հաջողվում սովորել այնտեղ։ Երկու տարի, աշխատելով որպես մատուցողուհի, ընդունվել է Լոնդոնի դրամատիկական կենտրոն, որը ավարտել է 1990 թվականի ամռանը։ Նրա առաջնաելույթը կինոյում տեղի է ունեցել մեկ տարի անց «Լսե՛ք իմ երգը» կատակերգությունում։ Միջազգային ճանաչում ձեռք է բերել՝ նկարահանվելով 1994 թվականին նկարահանված «Յասամաններ» ֆիլմում, որտեղ նրա գործընկերներն են եղել Հյու Գրանտը և Սեմ Նիլը։ Հոգևորականի կնոջ՝ Էստելլա Քեմփիոնի դերի համար Ֆիցջերալդը առաջադրվել է AFI Award մրցանակաբաշխության լավագույն դերասանուհի անվանակարգում։
1991 թվականից Ֆիցջերալդը սկսել է ակտիվորեն մասնակցել BBC հեռուստաալիքի հեռուստատեսային բեմականացումներում՝ նկարահանվելով ավելի քան 20 ֆիլմերում և սերիալներում։ Զուգահեռ զարգացել է նաև նրա կարիերան թատերական բեմում։ Առաջին նշանակալից աշխատանքն է դարձել դերը Our Song (1992) ներկայացումում, որտեղ նրա գործընկերն է եղել Փիթեր Օ՛Տուլը, իսկ 1995 թվականին դերասանուհին իր ուժերն է փորձել շեքսպիրական դրամայում՝ մարմնավորելով Օֆելիային, իսկ նրա զույգընկերն է եղել Ռեյֆ Ֆայնսոմը՝ մարմնավորելով Համլետին։ Այդ դերի համար Ֆիցջերալդը ստացել է թատերական մրցանակ Drama Desk Award մրցանակաբաշխությունում։ Արդյունքում նրա խաղացանկին են ավելացել անտիկ ողբերգական դերեր, եվրոպացի և ամերիկացի դասականների վեպեր և ժամանակակից դրամատուրգների ստեղծագործություններ։


== Ընտրված ֆիլմագրություն ==


== Դերեր թատրոնում ==


== Ծանոթագրություններ ==


== Արտաքին հղումներ ==
Թարա Ֆիցջերալդ (անգլ.) Internet Movie Database կայքում
Ժողովածու (642)

Ժողովածու (642), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 642 թվի տակ։ Ձեռագիրը գրվել է 1671-1696 թվականներին Եսայի գրիչի կողմից։ Գրված է թղթի վրա, որը ունի 15x10 չափս։ Ձեռագիրը կազմված է 182 թերթից։ Ունի 17-19 տող։ Գրված է միասյուն, նոտրգրով, բոլորգրով։ Կազմ` դրոշմազարդ կաշի։ Հիշատակարաններ՝ 25ա, 111ա։


== Բովանդակություն ==
Հասարակ վարդապետաց ասացեալ խրատ։
Ի բանից վարդապետաց և իմաստնոց։
Յաղագս ս. իւղոյն։
Խրատ Եւագրեայ
Մեկնութիւն Եւագրեայ (հավանաբար Գրիգորի)։
Վասն անզգայութեան և մեռելութեան հոգւոյ և մտաց։
Տաղք (Մովս. Երզնկացի, Ներս. Մոկացի, Սարգիս Քլիսցի)։
Քաղուածք ի Նարեկ գրոց։


== Ծանոթագրություններ ==
Արենու սուրբ Աստվածածին եկեղեցու վիմական արձանագրություններ

Ստորև ներկայացված է Վայոց ձորի մարզի Արենի գյուղի մոտ, Արփա գետի ձախ ափին 1321 թվականին կառուցված Սուրբ Աստվածածին եկեղեցու արձանագրությունները՝


== Արձանագրություններ ==


== Ծանոթագրություններ ==
Վաղ ժանգ

«Վաղ  ժանգ» (լատիշ․՝ Agrā rūsa, ռուս.՝ «Ранняя ржавчина»), 1979 թվականի խորհրդային գեղարվեստական ֆիլմ։ Նկարահանվել է Էլինա Զալիտեի վեպի հիման վրա, որը գրվել է 1944 թվականին։


== Սյուժե ==
Լատվիա, 1930-ականների սկիզբ։ Աղքատ գյուղացի աղջիկ Էլզան մեկնում է Ռիգա՝ աշխատանքի փնտրելու, բայց աշխատանք գտնել նրան այդպես էլ չի հաջողվում։ Անսպասելիորեն նա առաջարկություն է ստանում հարուստ գործարարից՝ ծեր ֆաբրիկատեր Կիկուլիսից։ Նոր, բարեկեցիկ կյանքի հույս է ծնվում, բայց ամուսնությունը ծանր պարտականություն է դառնում՝ լինել օտար մարդու կողքին։ Շուտով Էլզան սիրահարվում է մի անծանոթի, որը, ինչպես պարզվում է, Կիկուլիսի որդին է՝ Իտալոմ։ Սակայն ցանկալի երջանկության փոխարեն նա հայտնվում է մեղադրյալի աթոռին՝ մեղադրվելով ամուսնու սպանության մեջ։


== Դերերում ==
Ռիմանտե Կրիլավիչյուտե – Էլզա (հնչյունավորել է Լյուդմիլա Ստարիցինան)
Օլգերտ Դունկերս – Կիկուլիս (հնչյունավորել է Իգոր Եֆիմովը)
Իվար Կալնինշ – Իտալո, Կիկուլիսի որդին (հնչյունավորել է Յուրի Դեմիչը)
Գունար Ցիլինսկի – դատախազ Ստրաույուպս (հնչյունավորել է Կիրիլ Լավրովը)
Այգարս Վիլիմս – Յանիս
Էրիկա Ֆերդա – տիկին Ցիմբարա
Դինա Կուպլե – Էլզայի մայրը
Էդգարս Լիեպինշ – էպիզոդ
Վոլդեմարս Շորինշ – էպիզոդ
Արիս Ռոզենթալ – էպիզոդ


== Նկարահանող խումբ ==
Սցենարի հեղինակ՝ Լիա Բրիդակա
Ռեժիսոր՝ Գունար Ցիլինսկի
Օպերատոր՝ Գիդո Սկուլտե
Նկարիչ՝ Անդրիս Մերկմանիս
Խմբագիր՝ Էգոնս Լիվս


== Լրացուցիչ տեղեկություններ ==
Ֆիլմում հնչում է Ջուզեպպե Վերդիի (հատված «Տրավիատա» օպերայից), Յոհան Շտրաուսի (հատված «Չղջիկ» օպերետից) երաժշտությունը, Վիտտորիո Մոնտիի չարդաշ։


== Ծանոթագրություններ ==
(7153) Վլադզախարով

(7153) Վլադզախարով (անգլ.՝ Vladzakharov), աստերոիդ աստերոիդների հիմնական գոտում։ Հայտնաբերվել է 1975 թվականի դեկտեմբերի 2-ին Տամարա Սմիռնովայի կողմից Նաուչնիում։
Միջին հեռավորությունը Արեգակից կազմում է 2,350356 ա. մ., առավելագույնը մոտենում է 2,0424 ա. մ. հեռավորության վրա և հեռանում 2,6583 ա. մ.։ Արեգակի շուրջ մեկ ամբողջական պտույտ է կատարում 1316,13 երկրային օրվա ընթացքում, իր ուղեծրով շարժվելով միջինում 0,273529 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 2,91° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(7153) Վլադզախարով աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Լիայոլ (այլ կիրառումներ)

Լիայոլ, կարող է վերաբերել՝

Լիայոլ - գետ Ռուսաստանում, Լեմյուի վտակը
Լիայոլ - գետ Ռուսաստանում, Սեդ Յուի վտակը
Ռեանա դել Ռոյալե

Ռեանա դել Ռոյալե (իտալերեն՝ Reana del Rojale), կոմունա Իտալիայում։ Գտնվում է Ֆրիուլի Վենետիկ Ջուլիա մարզի Ուդինե գավառում։
Բնակչությունը կազմում է 5010 մարդ 2008 թվականի մարդահամարի տվյալների, բնակչության խտություն՝ 234 մարդ/կմ²։ Զբաղեցնում է 20 կմ² մակերես։ Փոստային ինդեքս՝ 33010։ Հեռախոսային կոդ՝ 0432։


== Ժողովրդագրություն ==
Բնակչության աճը


== Կապի տվյալներ ==
Հեռախոսահամար՝ 0432 856211
Էլեկտրոնային փոստ։ protocollo@com-reana-del-rojale.regione.fvg.it
Պաշտոնական կայք։ http://www.comune.reanadelrojale.ud.it/


== Արտաքին հղումներ ==
Բնակավայրի պաշտոնական կայք (իտալ.)
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
Ավետարան (4926)

Ավետարան (4926), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 4926 թվի տակ։ Ձեռագիրը գրվել է 16-րդ դարում Գրիգոր գրիչի կողմից։ Ստացողը եղել է Ավետիք եպիսկոպոսը։ Գրված է թղթի վրա, որը ունի 26x17 չափս։ Ձեռագիրը կազմված է 283 թերթից։ Գրված է երկսյուն, բոլորգրով։ Ունի տերունական 15, ավետարանիչ 4, նկար ստացողի՝ 1, խորան 10, կիսախորան, լուսանցազարդ մանրանկարներ։ Կազմը` կաշեպատ տախտակ դրոշմազարդ, աստառը՝ դրոշմազարդ կտավ։ Հիշատակարաններ գրչի՝ 9բ, 226բ, 255բ, հետագայի՝ 283բ (17-րդ դար)։


== Ծանոթագրություններ ==
Բիլի Բոբ Տորնտոնի մրցանակներ և անվանակարգումներ

Բիլի Բոբ Տորնտոնի մրցանակներ և անվանակարգումներ, ամերիկացի հանրահայտ դերասան Բիլի Բոբ Տորնտոնի մրցանակների և անվանակարգումների համառոտ ցանկ։


== Մրցանակներ և անվանակարգումներ ==


=== «Օսկար» մրցանակ ===


=== ԱՄՆ կինոյի ասոցիացիայի մրցանակ ===


=== Բեռլին միջազգային կինոփառատոնի մրցանակ ===


=== Blockbuster Entertainment Awards ===


=== Բոստոնի կինքննադատների միության մրցանակ ===


=== Կենտրոնական Օհայոի կինոքննադատների ասոցիացիայի մրցանակ ===


=== Չիկագոյի կինոքննադատների ասոցիացիայի մրցանակ ===


=== Չիկագոյի միջազգային կինոփառատոնի մրցանակ ===


=== Սան Խոսեի կինոփառատոնի մրցանակ ===


=== Քրեական թրիլեր մրցանակ ===


=== Քննադատների ընտրության մրցանակ ===


=== Դալասի կինոքննադատների ասոցիացիայի մրցանակ ===


=== DVD Exclusive Awards ===


=== «Էդգար» մրցանակ ===


=== «Էմմի» մրցանակ ===


=== Empire Awards ===


=== Fantasporto Awards ===


=== Film Independent Spirit Awards ===


=== Ֆլորիդայի կինոքննադատների միության մրցանակ ===


=== Ոսկե Գլոբուս ===


=== Hollywood Walk of Walk Awards ===


=== Humanitas Prizes ===


=== Կանզասի կինոքննադատների միության մրցանակ ===


=== Լաս Վեգասի կինոքննադատների խորհրդի մրցանակ ===


=== Լոնդոնի կինոքննադատների միության մրցանակ ===


=== Լոս Անջելեսի կինոքննադատների ասոցիացիայի մրցանակ ===


=== National Board of Review Awards ===


=== Կինոքննադատների ազգային միության մրցանակ ===


=== Օնլայն ֆիլմերի ասոցիացիայի մրցանակ ===


=== Օնլայն կինոքննադատների միության մրցանակ ===


=== Փարիզի կինոփառատոնի մրցանակ ===


=== Ֆենիքսի կինոքննադատների խորհրդի մրցանակ ===


=== Ռուսաստանի կինոքննադատների գիլդիայի մրցանակ ===


=== Սան Դիեգոյի կինոքննադատների խորհրդի մրցանակ ===


=== «Սպուտնիկ» մրցանակ ===


=== «Սատուրն» մրցանակ ===


=== ԱՄՆ կինոդերասանների գիլդիայի մրցանակ ===


=== Հարավ-արևելյան կինոքննաքննատների ասորիացիայի մրցանակ ===


=== Teen Choice Awards ===


=== Վաշինգտոնի կինոքննադատների ասոցիացիայի մրցանակ ===


=== ԱՄՆ գրողների գիլդիայի մրցանակ ===


== Գրականություն ==
«Բիլի Բոբ Տորնտոն – Մրցանակներ»։ AllMovie։ AMN։ allmovie.com։ Վերցված է 2014, Հոկտեմբերի 6 
«Բիլի Բոբ Տորնտոն – Մրցանակներ և անվանակարգումներ»։ Internet Movie Database։ IMDb։ imdb.com։ Վերցված է 2014, Հոկտեմբերի 6 
«Բիլի Բոբբ Տորնտոն – Փուլեր». TCM Movie Database. TBS. tcm.com. Աղբյուր առ 2014, Հոկտեմբերի 6


== Արտաքին հղումներ ==
Բիլի Բոբ Տորնտոնը AllMovie կայքում
Բիլի Բոբ Տորնտոնը Internet Movie Database կայքում
Բիլի Բոբ Տորնտոնը TCM Movie Database կայքում
Seventh Avenue (խումբ)

Seventh Avenue, քրիստոնեական մետալ խումբ է ստեղծված Վոլֆսբուրգում (Գերմանիա) 1989 թվականին։ Ոճը տատանվում է Speed, Power և Heavy մետալների միջև։ Երգերի մեջ շատ են Աստվածաշնչյան թեմաները։


== Սկավառակագրություն ==
Rainbowland (1995)
Children (1995)EP
Tales of Tales (1996)
Southgate (1998, Reviews: HM Magazine, Powermetal.de (German))
Goodbye (1999)EP
Between the Worlds (2003, Review: Powermetal.de (German))
Eternals (2004, Review: Powermetal.de (German))
Terium (2008)


== Արտաքին հղումներ ==

Խմբի կայքէջ Archived 2007-01-03 at the Wayback Machine.


== Ծանոթագրություններ ==
Նովոսելիցա (գյուղ, Տյաչևի շրջան)

Անվան այլ կիրառումների համար տե՛ս՝ ՆովոսելիցաՆովոսելիցա (ուկրաիներեն՝ Новоселиця), գյուղ Ուկրաինայի Անդրկարպատյան մարզի Տյաչևի շրջանում։
2001 թվականի տվյալներով Նովոսելիցա գյուղում բնակվում էր 3 120 մարդ։ Բնակավայրը զբաղեցնում է 27 կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Հայկ Ղազարյան

Հայկ Միրզաջանի Ղազարյան (23 օգոստոսի, 1930, Վարդենիկ, Մարտունու շրջան, Հայկական ԽՍՀ - 19 օգոստոսի, 2014, Երևան, Հայաստան), հայ պատմաբան, պատմական գիտությունների դոկտոր (1968), պրոֆեսոր (1971)։


== Կենսագրություն ==
Հայկ Ղազարյանը ծնվել է 1930 թվականի օգոստոսի 23-ին Մարտունու շրջանի Վարդենիկ գյուղում։ Հայրենական մեծ պատերազմի սկզբում՝ 1941 թվականին նրա հայրը՝ Միրզաջան Ղազարյանը, զորակոչվել է բանակ, նրա գունդը շրջապատվել է և գերի ընկել։ Պատերազմի ավարտից հետո Միրզաջան Ղազարյանը՝ որպես հայրենիքի դավաճան, աքսորվել է և մահացել այնտեղ։ Հայկ Ղազարյանը երկար տարիներ հալածվել է որպես «հայրենիքի դավաճանի որդի»։ 1946 թվականին նա ավարտել է միջնակարգ դպրոցն ու ընդունվել Հայաստանի Խ. Աբովյանի անվան պետական մանկավարճական ինստիտուտ, սովորել է գերազանցությամբ։ 1952 թվականին ավարտել է ինստիտուտի պատմության ֆակուլտետը, իսկ 1957 թվականին ընդունվել է Հայկական ԽՍՀ ԳԱ պատմության ինստիտուտ։ Որպես պոտմության ուսուցիչ աշխատել է Նորատուս գյուղի ու Կամո քաղաքների դպրոցներում։ 1957-1961 թվականներին եղել է Հայկական ԽՍՀ ԳԱ կրտսեր, 1961-1976 թվականներին՝ ավագ գիտաշխատող։ 1976-1989 թվականներին  եղել է ԵՊՀ ԽՍՀՄ պատմության ամբիոնի վարիչ, իսկ 1980-1984 թվականներին միաժամանակ եղել է նույն համալսարանի պատմափիլիսոփայական ֆակուլտետի դեկան։ 1990-1991 թվականներին եղել է Հայկական մանկավարժական ինստիտուտի պրոֆեսոր, 1992-1996 թվականներին՝ նույն ինստիտուտի Ռուսաստանի պատմության ամբիոնի վարիչ։
Աշխատությունները նվիրված են Արևմտյան Հայաստանի XIX դ. սոցիալ-տնտեսական կյանքի, հայ ազգային-ազատագրական շարժումների, հասարակական-քաղաքական հոսանքների պատմությանը։ «Արևմտահայերի սոցիալտնտեսական և քաղաքական կացությունը 1800-1870 թթ.» (1967) աշխատության մեջ վերլուծել է արևմտահայերի քաղաքային կյանքը, ագրարային հարաբերությունները, պայքարը ազգային սահմանադրության ընդունման համար, լուսաբանել մասնավորապես 1862 թ. Զեյթունի ապստամբության պատմությունը, նրա միջազգային արձագանքները։ «Հայ հասարակականքաղաքական շարժումները XIX դ. 50-60-ական թվականներին և Ռուսաստանը» (1979, ռուս.) աշխատության մեջ այլ հարցերի կողքին տվել է արևմտահայերի ազատագրման՝ նրանց նշած ուղիները։


== Երկեր ==
Հայ ժողովրդի ցեղասպանությունը Օսմանյան կայսրությունում 1890–1922 թթ., հատ. առաջին, Երևան, 2004, 2-րդ հրատ., 2007, 787 էջ։
Հայ ժողովրդի ցեղասպանությունը Օսմանյան կայսրությունում 1890–1922 թթ., հատ. երկրորդ, Երևան, 2004, 2-րդ հրատ., 2007:
Սևրի պայմանագիրը և Միացյալ անկախ Հայաստանի հռչակումը, Երևան, 2012։
Վուդրո Վիլսոնի իրավարար վճիռը Հայաստան – Թուրքիա սահմանաբաժանման վերաբերյալ, Երևան, 2012։


== Արտաքին հղումներ ==
Հայկ Ղազարյանի էջը Hayazg.ru կայքում (ռուս.)
Նովոտրոիցկոե (այլ կիրառումներ)

Նովոտրոիցկոե, կարող է վերաբերել՝

Նովոտրոիցկոե - գյուղ, Ուկրաինայի Դոնեցկի մարզի Դոբրոպոլսկի շրջանում
Նովոտրոիցկոե - գյուղ, Ուկրաինայի Դոնեցկի մարզի Կրասնոարմեյսկիում
Նովոտրոիցկոե - գյուղ, Ուկրաինայի Խարկովի մարզի Բալակլեյայի շրջանում
Նովոտրոիցկոե - գյուղ, Ուկրաինայի Խարկովի մարզի Բլիզնյուկովի շրջանում
Զենկովո (գյուղ, Սմոլենսկի շրջան)

Զենկովո (ռուս.՝ Зеньково), գյուղ Ռուսաստանի, Սմոլենսկի մարզի Սմոլենսկի շրջանի կազմում։
Բնակչությունը 2007 թվականին գրանցված տվյալներով կազմում էր 13 մարդ։
Տեղակայված է մարզի արևմտյան մասում՝ Սմոլենսկից 23 կմ արևմուտք, М1 «Բելառուս» ավտոճանապարհից 0.1 կմ հյուսիս՝ Կուպրինկա գետի ափին։ Գյուղից 2.5 կմ հյուսիս՝ Սմոլենսկ-Վիտեբսկ գծի վրա, գտնվում է «О.п. 416-й км» երկաթուղային կայանը։


== Պատմություն ==
1941 թվականի հուլիսին՝ Հայրենական մեծ պատերազմի ժամանակ, գյուղը պաշարված էր հիտլերյան զորքերով։ Ազատագրվել է 1943 թվականի սեպտեմբերին։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Թուրքական նվաճումները Բալկաններում (14-15-րդ դարեր)

Թուրքական նվաճումները Բալկաններում, 14-րդ դարի վերջին և 15-րդ դարի սկզբին Բյուզանդիան սկսեց անկում ապրել։ Ժողովրդական ապստամբությունները, գահակալական կռիվները թուլացրին կենտրոնական իշխանությունը և բանակը, ուստի կայսրությունը չկարողացավ դիմագրավել թուրք–օսմաններին, որոնք դարձել էին նրա ամենավտանգավոր թշնամիները։ 1331 թվականին թուրքերը գրավեցին Նիկեա քաղաքը և ավարտեցին կայսրության փոքրասիական տարածքների նվաճումը։ 1352 թվականին թուրքերն անցան Դարդանելը և հաստատվեցին նեղուցի եվրոպական ափին։ Ճանապարհը դեպի Բալկանյան թերակղզու խորքերը բաց էր։ Սերբիայի թագավոր Ստեփան Դուշանը հասկացավ թուրքական վտանգի էությունը և բանակցություններ սկսեց Հռոմի պապի հետ։
Նա նույնիսկ համաձայնվեց, որ սերբական եկեղեցին միավորվի կաթոլիկ եկեղեցու հետ, եթե պապը խաչակրաց արշավանք կազմակերպի թուրքերի դեմ։ Սակայն բանակցություններն ավարտվեցին անարդյունք։ Շուտով թուրքերը գրավեցին Ադրիանապոլիսը և այն դարձրին իրենց պետության մայրաքաղաքը։ Թուլացած ու տրոհված Սերբիան և Բուլղարիան չկարողացան կանգնեցնել թուրքերի առաջխաղացումը։ 1389 թվականին Կոսովոյի դաշտում տեղի ունեցած ճակատամարտում սերբերը ծանր պարտություն կրեցին։ Այս հաղթանակի շնորհիվ թուրքերը գրավեցին Բալկանյան թերակղզու արևելյան և հարավարևմտյան մասերը։ Շուտով թուրքերը նվաճեցին նաև
Բուլղարական թագավորությունը։ Թուրքական նվաճումների արդյունքում Բյուզանդիան կորցրեց իր տարածքների մեծ մասը։ Նա ստիպված էր ճանաչել իր վասալական կախվածությունը թուրքերից, ամեն տարի նրանց հարկ վճարել և արշավանքների ժամանակ սուլթանին զորք տրամադրել։ 1396 թվականին թուրքերի դեմ կազմակերպված խաչակրաց արշավանքն ավարտվեց խաչակիրների ծանր պարտությամբ։ Բյուզանդական կայսրը օգնության համար մեկնեց Արևմտյան Եվրոպա։ Նրան ջերմ ընդունելություն ցույց տվին Միլանում, Հռոմում, Փարիզում, Լոնդոնում, սակայն իրական օգնություն նա չստացավ։ Օգտվելով սրանից՝ թուրքերը որոշեցին գրավել Կոստանդնուպոլիսը։ Բյուզանդիայի կործանումը կես դարով հետաձգվեց այն պատճառով, որ 1402 թվականին Անկարայի մոտ տեղի ունեցած ճակատամարտում թուրքերը ծանր պարտություն կրեցին Լենկ Թեմուրի զորքերից։


== Ծանոթագրություններ ==
Համաշխարհային պատմություն 11
Հերաք

Հերաք, գյուղ Արևմտյան Հայաստանում, Դիարբեքիրի վիլայեթի Լճեի գավառակում։
Բնակչության մասին տվյալներ չեն պահպանվել։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Դիարբեքիրի նահանգի հայաբնակ բնակավայրեր


== Ծանոթագրություններ ==
Վնուկովո (այլ կիրառումներ)

Վնուկովո, կարող է վերաբերել՝

Վնուկովո - օդակայան Մոսկվայում
Վնուկովո - գյուղ, Ուկրաինայի Ղրիմի Ինքնավար Հանրապետության Չեռնոմորսկոեի շրջանում
Վնուկովո - գյուղ, Ուկրաինայի Ղրիմի Ինքնավար Հանրապետության Չեռնոմորսկոեի շրջանում
Գիֆու (պրեֆեկտուրա)

Գիֆու (ճապ.՝ 岐阜県), պրեֆեկտուրա Ճապոնիայում, որը գտնվում է Տյուբու տարածաշրջանում Հոնսյու կղզու վրա։ Վարչական կենտրոնը Գիֆու քաղաքն է։ Տարածքը կազմում է 10 621,17 կմ², բնակչությունը՝ 2 043 174 մարդ (2014 թվականի դրությամբ), և բնակչության խտությունը՝ 192,37 մարդ/կմ²։


== Ծանոթագրություններ ==


== Արտաքին հղումներ ==
Պրեֆեկտուրայի պաշտոնական կայք Archived 2009-09-07 at the Wayback Machine. (ճապոներեն) (անգլ.)
Ամբելիկու

Ամբելիկու (հուն․՝ (το) Αμπελικού), գյուղ Կիպրոսի Հանրապետության Նիկոսիայի շրջանում։ Գյուղը դե ֆակտո գտնվում է Հյուսիսային Կիպրոսի Թուրքական Հանրապետություն կոչվող պետության կազմում։


== Բնակչություն ==
Ըստ 2001 թվականի տվյալների գյուղի բնակչությունը կազմել է 200 մարդ, մեծամասնությունը թուրք կիպրացիներ են։


== Ծանոթագրություններ ==
Պալենա (նահանգ)

Անվան այլ կիրառումների համար տե՛ս՝ Պալենա (այլ կիրառումներ)Պալենա (իսպ.՝ Provincia de Palena), նահանգ Չիլիի Լոս Լագոս տարածաշրջանում։ Վարչական կենտրոնն է Չայտեն քաղաքը։ Նահանգը ղեկավարում է նախագահի կողմից նշանակված նահանգապետը։ Որպես նահանգ Պալենան հանդիսանում է Չիլիի երկրորդ մակարդակի վարչական միավոր, որը իր հերթին բաժանվում է համայնքների (comunas)։ Ներառում է 4 համայնք.

Չայտեն
Ֆուտալեֆու
Ուալայուե
Պալենա


== Աշխարհագրությունը և բնակչություն ==
Չիլիի Ազգային վիճակագրական ծառայության 2002 թվականին կատարված մարդահամարի տվյալներով նահանգում բնակվում է 18 971 մարդ, բնակչության խտությունը կազմում է 1,24 մարդ/կմ²։
Պալենա նահանգի տարածքի ընդհանուր մակերեսը կազմում է 15 301,9 կմ²։


== Տես նաև ==
Չիլիի վարչական բաժանում


== Ծանոթագրություններ ==


== Արտաքին հղումներ ==
Պալենա նահանգի պաշտոնական կայքը (իսպ.)
Գոդեցիա հրաշալի

Գոդեցիա հրաշալի ( Godetia amoena) միամյա խոտաբույս է, ունի 25-60 սմ բարձրություն, ուղղաձիգ է, լավ ճյուղավորված ցողուն ունի։ Ծաղիկները հասարակ են կամ լիաթերթիկ, ունեն տարբեր գունավորումներ (միագույն կամ խայտաբղետ)։ Պատկանում է օնագրազգիների ընտանիքին։ Խոտաբույսի հայրենիքը Կալիֆորնիան է։
Ծաղկում է հուլիսից սկսած մինչև աշնանային սառնամանիքները։ Լուսասեր է, բավականին ցրտադիմացկուն է։ Ավելի լավ է աճում ավազակավային, օրգանական նյութերով հարուստ, ստրուկտուրային հողերում։ Սերմերը չափազանց մանր են, ուստի բաց գրունտում զգուշությամբ պետք է ցանել մայիսի սկզբին, այն հաշվով, որպեսզի մայիսի վերջերին սածիլները դաշտ տեղափոխվեն։
Մշակության մեջ տարածված են ինչպես հրաշալի (Վայսեր Շվան, Բլիտցշտրալ, Յորք, Օրանժ, Ռուլ, Սիբիլ, Շերվուդ, Լիաննա, Լինդիլյա և այլն), այնպես էլ խոշորածաղիկ (Մետեոր, Ռեմբրանդտ) գոդեցիների բազմաթիվ սորտեր։ Դրանք մեկը մյուսից տարբերվում են ծաղիկների խոշորությամբ, գույնով, խայտաբղետությամբ և այլն։ Օգտագործվում է ծաղկաթմբերի, ռաբատկաների ձևավորման, ինչպես նաև խմբերով՝ սիզախոտի ֆոնի վրա։ Պիտանի է մեր հանրապետության բոլոր կլիմայական գոտիներում մշակելու համար։
Վինքլարն (Վերին Պֆալց)

Վինքլարն (գերմ.՝ Altendorf), կոմունա Գերմանիայում՝ Բավարիա երկրամասի Շվանդորֆ շրջանում։
Ենթարկվում է Վերին Պֆալցի վարչական շրջանին։ Բնակչությունը 2010 թվականի դեկտեմբերի 31-ի տվյալներով կազմում է 1437 մարդ։ Զբաղեցնում է՝ 33,71 կմ² տարածք։ Պաշտոնական կոդ 09 3 76 178։


== Ծանոթագրություններ ==


== Արտաքին հղումներ ==
Պաշտոնական կայք
Միհրդատյան պատերազմներ

Միհրդատյան պատերազմներ մ.թ.ա. 89-63, մղվել են Հռոմի և Պոնտոսի թագավորության միջև։ Հռոմը ձգտել է նոր տարածքներ գրավել Փոքր Ասիայում, իսկ Պոնտոսը՝ խոչընդոտել դրան, իր ազդեցությունը պահպանելու համար։ Միհրդատյան պատերազմներ են անվանվել Պոնտոսի թագավոր Միհրդատ VI Եվպատորի անունով։ 

Առաջին պատերազմը (մ․ թ․ ա․ 89-84) սկսել է Միհրդատ VI, նվաճել է Հունաստանը և Սև ծովի առափնյա տարածքները, սակայն հռոմեական զորքերը Սուլլայի գլխավորությամբ կարողացել են կասեցնել նրա առաջընթացը, և 84-ին կնքվել է Դարդանոսի բանավոր հաշտությունը։
Երկրորդ պատերազմը (մ․ թ․ ա․ 83-81) նշանակալի չի եղել
Երրորդ պատերազմը (մ․ թ․ ա․ 74-63) դարձյալ սկսել է Միհրդատ VI, սակայն հռոմեական զորքերը, զորավար Լուկուլլոսի գլխավորությամբ, դուրս են մղել Միհրդատ VI-ին իր սեփական երկրից, որից հետո նա անցել է Հայաստան և ապաստանել իր դաշնակից և փեսա Տիգրան Բ Մեծի մոտ։Մ․ թ․ ա․ 69-ին Լուկուլլոսը ներխուժել է Հայաստան (որը չէր մասնակցում Միհրդատյան պատերազմներին)։ Միհրդատյան պատերազմները վերածվել են հռոմահայկական պատերազմի։ Միհրդատին, որը հայկական ուժերի օգնությամբ փորձել էր վերանվաճել իր երկիրը, վերջին հարվածը հասցրեց Լուկուլլոսին փոխարինած Պոմպեոսը։ Միհրդատ VI փախավ Բոսպորի թագավորություն։ Պոնտոսը սկսեցին կառավարել Հռոմի դրածոները։ Միհրդատյան պատերազմների հետևանքով Հռոմը տիրեց գրեթե ամբողջ Փոքր Ասիային։
Բաֆուսամ

Բաֆուսամ (անգլ.՝ Bafoussam), քաղաք Կամերունի հարավ-արևմուտքում, Կամերունի Արևմտյան շրջանի և Միֆի դեպարտամենտի վարչական կենտրոն։ Բնակչությունը կազմում է 290 768 մարդ (ըստ 2010 թվականի մարդահամարի)։
Քաղաքը հանդիսանում է Բաֆուսամի հռոմեական կաթոլիկ թեմի կենտրոն։


== Աշխարհագրություն ==
Քաղաքը տեղակայված է Կամերունի հարավ-արևմուտքում, Բամբուտո լեռներում,  երկրի խոշորագույն  քաղաք և նավահանգիստ Դուալայից  հյուսիս-արևելք։


== Տնտեսություն ==
ԴԵռևս հնուց Բաֆուսամը հանդիսանում է տեղաբնակ բամիլեկե ազգերի առևտրի կենտրոնը։ Բաֆուսամի շուկաներում վաճառում են քաղաքի շրջակայքում աճեցրած սուրճ, թեյ, ծխախոտ, կոլա (բույս) տեսակի ընկույզ  և կինչոնայի կեղև, որից հետագայում պատրաստում են քինին։
Բաֆուսամի շրջակայքում զարգացած է թռչնաբուծությունը և խոզաբուծությունը։ Այդ թվում նաև քաղաքում կա շինարարության և անտառային տնտեսության արդյունաբերության մասնաճյուղ։ Գործում է նաև Բաֆուսամի օդանավակայանը։


== Ծանոթագրություններ ==
Կորոբեյնիկի (գյուղ, Վյազեմսկի շրջան)

Կորոբեյնիկի (ռուս.՝ Коробейники), գյուղ Ռուսաստանի Սմոլենսկի մարզի Վյազեմսկի շրջանի կազմում։
Բնակչությունը 2007 թվականին գրանցված տվյալներով կազմում էր 9 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ժենևև Բյուժո

Ժենևև Բյուժո  (ֆր.՝ Geneviève Bujold հուլիսի 1, 1942(1942-07-01)[…], Մոնրեալ, Քվեբեկ, Կանադա), կանադացի դերասանուհի, «Ոսկե գլոբուս» և «Ջինի» մրցանակների դափնեկիր։ Առաջադրվել է «Օսկար» մրցանակի «Լավագույն դերասանուհու համար» անվանակարգում։


== Կենսագրություն ==
Ժենևև Բյուժոն ծնվել է ֆրանկոկանադցի բանվորների ընտանիքում։ Հայրը եղել է ավտոբուսի վարորդ։ Բյուժոյի ծնողները կաթոլիկներ էին, և աղջիկն ուսումը ստանում էր վանական դպրոցում։ Քվեբեկի կոնսերվատորիայում դրամայի բաժին այցելելու հնարավորություն ունենալու համար ստիպված է եղել Մոնրեալի կինոթատրոնի տոմսարկղում աշխատել։
1962 թվականից խաղացել է թատրոնում, ապա ռադիոյում և հեռուստատեսությունում, միաժամանակ հանդես է եկել կինոյում։ Նրա բեկումնային դերը Ալեն Ռենեի «Պատերազմն ավարտված է» ֆիլմն է, որտեղ նրա գործընկերն էր Իվ Մոնտանը։ Հաջողությունների փնտրտուքով Բյուժոն տեղափոխվել է Ֆրանսիա, որտեղ աշխատել է այնպիսի ռեժիսորների հետ, ինչպիսիք են Ֆիլիպ դե Բրոկան և Լուի Մալը։
Վերադառնալով Կանադա՝ դերասանուհին ամուսնացել է ռեժիսոր Փոլ Էլմոնդի հետ՝ հետագայում նկարահանվելով նրա մի քանի կինոնկարներում, սակայն 1973 թվականին զույգը բաժանվել է։
Ժենևև Բյուժոյի առավել հայտնի դերասանական աշխատանքը դարձել է թագուհի Աննա Բոլեյնի դերը Չարլզ Ջերոտի «Աննայի հազար օրը» պատմական ֆիլմում, որի համար նա ստացել է մի քանի պարգև։
Ներկայում Բյուժոն բնակվում է Կալիֆոռնիայի Մալիբու քաղաքում։ Շարունակում է կարիերան կինոյում։


== Ընտրված ֆիլմագրություն ==


== Մրցանակներ և անվանակարգեր ==
Ամբողջական ցանկը ներկայացված է IMDB կայքում։


== Ծանոթագրություններ ==


== Արտաքին հղումներ ==
Geneviève Bujold (անգլ.) Internet Movie Database կայքում
«The Canadian Film Encyclopedia» (անգլերեն)։ Արխիվացված է օրիգինալից 2009-02-26-ին։ Վերցված է 2010-01-25
Ալեքսանդր Գարսոյան

Ալեքսանդր Նիկողոսի Գարսոյան (նաև՝ Գարսոև) (նոյեմբերի 11, 1882(1882-11-11), Թիֆլիս, Ռուսական կայսրություն - 1932, Լենինգրադ, ՌԽՖՍՀ, ԽՍՀՄ), հայազգի ռուսական և խորհրդային բանակի ծովային սպա, ռազմածովային գործի գիտության պրոֆեսոր։


== Կենսագրություն ==
Ալեքսանդր Գարսոևը ծնվել է 1882 թվականին։ Քսաներեք տարեկան հասակում ավարտել է Ծովային կորպուսը և ստացել միչմանի կոչում։ 1906 թվականի մարտից մինչև կյանքի վերջը ծառայել է Բալթյան նավատորմում, սկզբում «Վնիմատելնի», «Վիդնի», «Ֆինն», «Անդրեյ Պերվոզվաննի» տարբեր տիպի ռազմական նավերում իբրև սպա։ 1911 թվականին Գարսոևը նշանակվում է «Ակուլա» սուզանավի հրամանատարի օգնական, իսկ 1912 թվականին՝ «Մինոգա» սուզանավի հրամանատար։ 1915 թվականին ստանում է 2-րդ կարգի կապիտանի կոչում և նշանակվում «Ռոսիա» զրահակիր հածանավի, ապա՝ «Լվիցա» սուզանավի հրամանատար։
Առաջին համաշխարհային պատերազմի ժամանակ ծովային մարտերում ցուցաբերած անձնական արիության համար Գարսոևը մի շարք անգամ պարգևատրվել է շքանշաններով։
Սպիտակգվարդիականների և նրանց օժանդակող արտաքին ուժերի դեմ Գարսոևը կռվում է արդեն իբրև Բալթյան նավատորմի ավիացիայի շտաբի պետ։ Նա հաջողությամբ ղեկավարում էր օդային ուժերի, ծովային նավատորմի և ցամաքային զորքերի փոխգործողությունները։ Երբ Կարմիր Բանակը հաղթում է Բալթիկայում, Գարսոևին արդեն Սև ծովի նավատորմում է հակառակորդի դեմ պայքարում։
Քաղաքացիական կռիվներից հետո նրան 1921 թվականին կանչում են Պետրոգրադ և նշանակում Հանրապետության ծովային ուժերի շտաբի գլխավոր սուզանավորդ։ Նա միաժամանակ սկսում է աշխատել Ռազմա-ծովային ակադեմիայում որպես դասախոս։ Այստեղ ստանում է պրոֆեսորի կոչում։
Բալթյան նավատորմի Ռազմա-հեղափոխական խորհուրդը 1922 թվականի հոկտեմբերի 13-ի հրամանով Գարսոևին շնորհակալություն է հայտնում ծովային նավատորմի վերածնման գործում իր փորձն ու ուժերը ի սպաս դնելու և Բալթյան նավատորմի առաջին ռազմական երթերը հաջող կազմակերպելու համար։
Ալեքսանդր Նիկողոսի Գարսոևը մահացել է 1932 թվականին։


== Ծանոթագրություններ ==
Վլադիմիր Տիմոֆեև

Վլադիմիր Տիմոֆեև (ռուս.՝ Влади́мир Па́влович Тимофе́ев, ապրիլի 4, 1943(1943-04-04)), ռուս դիվանագետ։


== Կենսագրություն ==
1970 թվականին ավարտել է ԽՍՀՄ արտաքին գործերի նախարարության Մոսկվայի միջազգային հարաբերությունների պետական ինստիտուտը, 1998 թվականին՝ Ռուսաստանի Դաշնության դիվանագիտական ակադեմիայի բարձրագույն դիվանագիտական կուրսերը։ 1970 թվականից զբաղվում է դիվանագիտական գործուեությամբ։ Տիրապետում է ֆրանսերեն, գերմաներեն և անգլերեն լեզուներին։

1992-1995 թվականներ՝ Մալիում Ռուսաստանի Դաշնության խորհրդական-դեսպանորդ։
1996 թվականից մինչև 1998 թվականը եղել է Ռուսաստանի Դաշնության արտաքին գործերի նախարարության առաջին դեպարտամենտի տնօրենի տեղակալ։
1998 թվականի մայիսի 8-ից մինչև 2002 թվականի հուլիսի 17-ը  Բենինում եղել է Ռուսաստանի Դաշնության արտակարգ և լիազոր դեսպան։
1998 թվականի սեպտեմբերի 30-ից մինչև 2002 թվականի հուլիսի 17-ը Տոգոյում եղել է Ռուսաստանի Դաշնության արտակարգ և լիազոր դեսպան։
2002 թվականից մինչև 2005 թվականը Դաշնության մարդկանց, խորհրդարանի և Ռուսաստանի Դաշնության արտաքին գործերի նախարարության հասարակական-քաղաքական հետ կապերի դեպարտամենտի գլխավոր խորհրդական։
2005 թվականի մարտի 4-ից մինչև 2011 թվականի փետրվարի 15-ը Բուրունդիում եղել է Ռուսաստանի Դաշնության արտակարգ և լիազոր դեսպան։2011 թվականից թոշակառու է։


== Դիվանագիտական աստիճան ==
2-րդ դասի արտակարգ և լիազոր դեսպանորդ (1992 թվականի հուլիսի 2)
1-ին դասի արտակարգ և լիազոր դեսպանորդ (2000 թվականի օգոստոսի 8)


== Ծանոթագրություններ ==


== Արտաքին հղումներ ==
Посол знает, что делать
Դեգտյարի (քաղաքատիպ ավան, Ուկրաինա)

Անվան այլ կիրառումների համար տե՛ս՝ ԴեգտյարիԴեգտյարի (ուկրաիներեն՝ Дігтярі), քաղաքատիպ ավան Ուկրաինայի Չեռնիգովի մարզի Սրեբնոյի շրջանում։
2012 թվականի տվյալներով Դեգտյարի քաղաքատիպ ավանում բնակվում էր 1 177 մարդ։ Բնակավայրը զբաղեցնում է 1,51 կմ² տարածք։ Բնակչության խտությունը կազմում էր 886,53 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
Ուկրաինայի բնակավայրերի արբանյակային լուսանկարները։ (ուկր.)
Ռուբեն Բաղրամյան

Ռուբեն Հարությունի Բաղրամյան (ապրիլի 28, 1920(1920-04-28), Շամխորի շրջան - 1994), հայ լեզվաբան։ Բանասիրական գիտությունների դոկտոր (1969), պրոֆեսոր (1970):


== Կենսագրություն ==
Ռուբեն Բաղրամյանը ծնվել է 1920 թվականի ապրիլի 28-ին Լեռնային Ջագիրում (Ադրբեջանի Շամխորի շրջան)։ 1957-1969 թվականներին եղել է ՀԽՍՀ գիտությունների ազգային ակադեմիայի Լեզվի ինստիտուտի բարբառագիտության բաժնի վարիչ, 1964 թվականից՝ Երևանի Խաչատուր Աբովյանի անվան մանկավարժական ինստիտուտի դասախոս։
Աշխատությունները վերաբերում են հայ բարբառներին և խոսվածքներին («Աշակերտների բարբառային սխալները և դրանց վերացման միջոցները», 1954, «Դերսիմի բարբառային քարտեզը», 1960, «Կռզենի բարբառը», 1961, «Հայերեն բարբառներ, Սևանա լճի ավազանի խոսվածքները», 1972):
Կազմել է ադրբեջաներեն-հայերեն բառարան (1987):


== Երկեր ==
Հնչյունաբանության և բառակազմության ուսուցումը 5-րդ դասարանում։ Դպրոցների գիտա - հետազոտական ինստիտուտ, Երևան, ՀՍՍՌ պետական հեռակա մանկավարժական ինստիտուտի հրատարակություն, 1953։
Հայոց լեզվի դասավանդման փորձից։ Դպրոցների գիտա-հետազոտական ինստիտուտ, Երևան, ՀՍՍՌ Պետ. հեռակա մանկավարժական ինստիտուտի հրատ., 1953:
Աշակերտների բարբառային սխալները և դրանց վերացման միջոցները։ Լուսավորության մինիստրություն, Երևան, Ա. հ., 1954:
Ծրագրեր հայոց լեզվի։ Տարրական, յոթնամյա և միջնակարգ դպրոցների համար։ Նախագիծ քննարկման համար, Լուսավորության մինիստրություն, դպրոցների գիտա-հետազոտական ինստիտուտ, Երևան, Ա. հ., 1954:
Հայոց լեզվի մեթոդիկա։ Ձեռնարկ 1-4-րդ դասարանների ուսուցիչների և մանկավարժական ուսումնարանների ուսանողների համար, Երևան, Հայպետհրատ, 1955։
Հայերենի ուղղագրությունը և նրա ուսուցման հարցերը։ (Ձեռնարկ ուսուցիչների համար), Երևա, Հայպետհրատ, 1957։
Դերսիմի բարբառային քարտեզը։ Բաղրամյան Ռուբեն Հարությունի, Լեզվի ինստիտուտ, Երևան, ԳԱԱ հրատարակություն, 1960։
Կռզենի բարբառը։ Լեզվի ինստիտուտ, Երևան, Ա. հ., 1961:
Շամախիի բարբառը։ Երևան, ԵՊՀ հրատարակություն, 1964։
Հայերեն բարբառներ։ Սևանա լճի ավազանի խոսվածքները, ՀԽՍՀ բարձրագույն և միջնակարգ մասնագիտական կրթության նախարարություն, Խ. Աբովյանի անվան հայկական պետական մանկավարժական ինստիտուտ, Երևան, Ա. հ., 1972:
Հայ-ադրբեջաներեն բառարան։ Երևան, Լույս, 1978 (համահեղինակ)։
Ստուգողական աշխատանք հայոց լեզվից։ (Մեթոդական ցուցումներ), Խ. Աբովյանի անվան հայկական պետական մանկավարժական ինստիտուտ, Երևան, ՀԽՍՀ Լուսավորության մինիստրություն, 1985։
Ադրբեջաներեն-հայերեն բառարան։ Բաղրամյան Ռուբեն Հարությունի, Երևան, Հայաստան, 1987։
Հայերենի ուղղագրությունը։ Ուսումնական ձեռնարկ մանկավարժական բուհերի ուսանողների համար, Երևան, Ա. հ., 1989:
Գրաճանաչության Մեսրոպ Մաշտոցի մեթոդը։ Ուսումնական ձեռնարկ, Երևան, Ա. հ., 1989:
Ուղղագրական-ուղղախոսական բառագրքույկ։ Բուհերի ուսանողների և նախապատրաստական բաժանմունքների ունկնդիրների համար, Երևան, Մեղապարտ, 1991։


== Ծանոթագրություններ ==
Վասիլի Պոսպելով

Վասիլի Պոսպելով (ռուս.՝ Васи́лий Бори́сович Поспе́лов, հունիսի 16, 1957(1957-06-16)), ռուս դիվանագետ։


== Կենսագրություն ==
1980 թվականին ավարտել է ԽՍՀՄ արտաքին գործերի նախարարության Մոսկվայի միջազգային հարաբերությունների պետական ինստիտուտը։ 1980 թվականից զբաղվում է դիվանագիտական գործունեությամբ։

1980-1985 թվականներ՝ Թաիլանդում եղել է ԽՍՀՄ դեսպանության աշխատակից։
1988-1994 թվականներին ԱՄՆ-ում եղել է ԽՍՀՄ, իսկ 1991 թվականից՝ Ռուսաստանի Դաշնության դեսպանության աշխատակից։
1999 թվականից մինչև 2002 թվականը եղել Պետական դումայի միջազգային գործերի կոմիտեի համակարգի ղեկավար։
2002 թվականից մինչև 2007 թվականը Ստրասբուրգում եղել է Եվրախորհրդի Ռուսաստանի Դաշնության մշտական ներկայացուցչի տեղակալ։
2007 թվականից մինչև 2012 թվականը եղել է Ռուսաստանի Դաշնության արտաքին գործերի նախարարության ներքաղաքական պլանավորման դեպարտամենտի տնօրենի տեղակալ։
2012 թվականի հոկտեմբերի 16-ից մինչև 2016 թվականի հուլիսի 1-ը Մյանմայի Հանրապետությունում եղել է Ռուսաստանի Դաշնության արտակարգ և լիազոր դեսպան։


== Անձնական կյանք ==
Ամուսնացած է, ունի երեք երեխա։


== Դիվանագիտական աստիճան ==
1-ին դասի Ռուսաստանի Դաշնության պետխորհրդական (2001 թվականի հուլիսի 16)։
2-րդ դասի արտակարգ և լիազոր դեսպանորդ (2005 թվականի հուլիսի 15)։


== Ծանոթագրություններ ==


== Արտաքին հղումներ ==
Դեսպանը գիտի՝ ինչ է անում
Արևմտյան կողմ

«Արևմտյան կողմ» (անգլ.՝ Westside), ամերիկյան հեռուստատեսային պիլոտային սերիա, որը ստեղծվել է Բայրոն Բալասկոյի կողմից, մշակվել է Այլին Չայքենի և արտադրվող Մակջիի, Այլին Չայքենի, Պիտեր Ջոնսոնի և Բալասկոյի կողմից ABC ալիքի համար։ Նախագիծը «Ռոմեո և Ջուլիետ» պիեսի ժամանակակից տարբերակն է։ Պիլոտային սերիան եղել է վաղ առաջատար, սակայն ալիքը որոշել է չպատվիրել այն, երբ հաջողություն է ունեցել ABC Studios ալիքի «Դավաճանություն» դրաման։


== Արտադրություն ==
ABC-ն 2012 թվականի օգոստոսին գնել է Բայրոն Բալասկոյի գրած և Մաքջիի արտադրության պիլոտային դրվագի սցենարը։ Շոուն նկարագրվել է որպես օճառային օպերա հարուստների և կարիքավորների մասին, որի հիմքում Ուիլյամ Շեքսպիրի «Ռոմեո և Ջուլիետ» ստեղծագործության դասական պատմությունն է։ Սյուժեն պտտվում է երկու մրցակից ընտանիքների շուրջ, որոնք ապրում են Վենետիկում՝ Լոս Անջելեսի շրջանում։ Պատմությունը սկսվում է նրանից, որ շոուի գլխավոր հերոսուհին՝ Սոֆին, սիրահարվում է իր ընտանիքի ոխերիմ թշնամու որդուն՝ Քրիսին։
2013 թվականի հունվարի 22-ին ABC-ն պատվիրել էր պիլոտային էպիզոդի նկարահանում, իսկ ռեժիսորի տեղը զբաղեցրել էր Մակջին։ Հիմնական դերերը քասթինգն սկսվել է փետրվարին։ Ջենիֆեր Բիլզն առաջինն էր, որը հաստատվել է նախագծում դերի համար 2013 թվականի փետրվարի 12-ին։ Նա մարմնավորում է Լիզա Քարվերին՝ Քարվերների ընտանիքի մատրիարխին և գլխավոր հերոսի մորը։ Բիլզի հետ միաժամանակ նախագծին միացել է Այլին Չայքենը, որը նախկինում աշխատել էր դերասանուհու հետ «Սեքսը այլ քաղաքում» սերիալում՝ ստանձնելով շոուրանների և գործադիր պրոդյուսերի պաշտոնը Մակջիի հետ հավասար։ Մեկ շաբաթ անց հայտարարվել է, որ Օդեթ Էնաբլը խաղալու է սերիալի պրոտագոնիստ Սոֆի Նենսի դերը, իսկ Բրյուս Գրինվուդը՝ նրա տիրական հոր՝ Գորդի Նենսի դերը։ Մարտի 13-ին ավստրալիացի դերասան Լյուկ Բրեյսին հաստատվել է տղամարդու գլխավոր դերի համար։ Նա խաղում է Ջենիֆեր Բիլզի որդուն՝ Քրիս Քարվերի դերը, որը 6 տարի բանտում է մնացել մարիխուանա պահելու համար։ Հաջորդ օրը Լեքսի Էյնսուորտը ստացել է Նիկոյի՝ հերոսուհու դուստր Ջենիֆեր Բիլզի դերը, իսկ հետո Բրուքլին Սուդանոն միացել է շոուին Քրիս Քարվեր ընկերուհու՝ Ջեսի դերում։


== Դերասաններ և կերպարներ ==
Օդեթ Էնաբլ – Սոֆի Նենս
Լյուկ Բրեյսի – Քրիս Քարվեր
Ջենիֆեր Բիլզ – Լիզա Քարվեր
Բրյուս Գրինվուդ – Գորդի Նենս
Լինքոլն Լյուիս – Շիլի Քարվեր
Մայքլ Գրիցիադեյ – Ջոշ Նենս
Դին Ուինթերս – Ռոբի Քարվեր
Լեքսի Էյնսուորթ – Նիկո Քարվեր
Բրուքլին Սուդանո – Ջես


== Ծանոթագրություններ ==


== Արտաքին հղումներ ==
Արևմտյան կողմ(անգլ.) ֆիլմը Internet Movie Database կայքում
The CW

The CW Television Network (The CW), ամերիկյան հեռուստաալիք, աշխատում է 2006 թ սեպտեմբերի 18-ից։ Համատեղ ձեռնարկություն CBS Corporation և Warner Bros. ընկերությունների։ Անվանումն առաջացել է հիմնադիր ընկերությունների անվանումների առաջին տառերից (Paramount Global, Warner Bros, Warner Bros. Discovery)։ 
UPN և The WB հեռուստաալիքները դադարեցնելով հեռարձակումը (15 և 17 սեպտեմբերի)՝ ստեղծել են The CW հեռուստաալիքը։ 2006 թ սեպտեմբերի 18-ին սկսվեց The CW ալիքի հեռարձակումը, իսկ սեպտեմբերի 20-ին կայացավ առաջին հաղորդման պրեմիերան (America's Next Top Model 7-րդ սեզոն)։
Հեռուստաալիքով ցուցադրվում են տարբեր ժամանակակից սերալներ ֆիլմեր և շոուներ, ինչպես նաև մանկական հաղորդումներ։


== Արտաքին հղումներ ==
Պաշտոնական կայք
Վոլոդարսկի շրջան (Դոնեցկի մարզ)

Վոլոդարսկի շրջան (ուկրաիներեն՝ Володарський район), շրջան Ուկրաինայի Դոնեցկի մարզում։
Ստեղծվել է 1923 թվականին։ Վարչական կենտրոնը՝ Վոլոդարսկոե։


== Աշխարհագրություն ==
Շրջանի տարածքի մակերեսը կազմում է 1221 կմ²։


== Բնակչություն ==
2013 թվականի մարդահամարի արդյունքներով շրջանում բնակվում էր 83812 մարդ։ Բնակչության խտությունը կազմում էր 68,64 մարդ/կմ²։


== Ծանոթագրություններ ==


== Արտաքին հղումներ ==
Ուկրաինայի Պետական վիճակագրական ծառայության կայքը (ուկր.)
Յաբլոնևսկի գյուղական խորհուրդ (Օրժիցկի շրջան)

Յաբլոնևսկի գյուղական խորհուրդ  (ուկրաիներեն՝ Яблунівська сільська рада), Ուկրաինայի Պոլտավայի մարզի Օրժիցկի շրջանում։
2001 թվականի տվյալներով Յաբլոնևսկի գյուղական խորհրդում բնակվում էր 991 մարդ։ Բնակավայրը զբաղեցնում է 62,47 կմ² տարածք։ Բնակչության խտությունը կազմում էր 15,86 մարդ/կմ²։ Խորհրդում կա 4 բնակավայր։


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
AU:AUՈւկրաինայի բնակավայրերի արբանյակային լուսանկարները։ (ուկր.)
Ջեյմս Ֆրանկ

Ջեյմս Ֆրանկ (գերմ.՝ James Franck, օգոստոսի 26, 1882(1882-08-26)[…], Համբուրգ, Գերմանական կայսրություն - մայիսի 21, 1964(1964-05-21)[…], Գյոթինգեն, Գերմանիայի Ֆեդերատիվ Հանրապետություն), գերմանացի ֆիզիկոս։ 
1921—1934 թվականներին՝ Գյոթինգենի համալսարանի պրոֆեսոր և ֆիզիկայի ինստիտուտի տնօրեն։ Իշխանությունը ֆաշիստներին անցնելուց հետո հեռացել է Գերմանիայից։ 1934-1935 թվականներին աշխատել է Կոպենհագենում, ապա տեղափոխվել ԱՄՆ։ 1935-1938 թվականներին՝ Ջոնս Հոփկինսի (Բալթիմոր), 1938-1947 թվականներին՝ Չիկագոյի համալսարանների պրոֆեսոր։ 
Աշխատանքները վերաբերում են ատոմային և միջուկային ֆիզիկային, մոլեկուլային սպեկտրոսկոպիային, ֆոտոսինթեզին։ 1913 թվականին, Գուստավ Հերցի հետ համաաեղ, փորձերով հետազոտել է էլեկտրոնների հարվածներով սնդիկի ատոմների գրգռման և իոնացման երևույթը (Ֆրանկ-Հերցի փորձ)։ Այդ հետազոտությունը (Նոբելյան մրցանակ, 1925) դարձել է ատոմների էներգիայի ընդհատուն մակարդակների գոյության ապացույց և հաստատել Բորի ատոմի տեսությունը։ Ձևակերպել է այսպես կոչված, Ֆրանկ-Կոնդոնի սկզբունքը (ատոմների հարաբերական դիրքի և արագությունների պահպանումը մոլեկուլների էլեկտրոնային անցումների դեպքում)։ 1945 թվականին հանդես է եկել ատոմային ռումբի օգտագործման դեմ։ 
Եղել է մի շարք ակադեմիաների ու գիտական ընկերությունների, այդ թվում նաև Լոնդոնի թագավորական ընկերության անդամ (1964)։


== Ծանոթագրություններ ==
Վոյվոժ (Ռոպչայի վտակ)

Վոյվոժ (ռուս.՝ Войвож), գետ Ռուսաստանում, հոսում է Արխանգելսկի մարզում։ Գետաբերանը տեղակայված է Վերին Այպա գետի ձախ ափով՝ 88 կմ հեռավորության վրա։ Գետի երկարությունը 36 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Դվինսկո-Պեչորսկ ավազանային շրջանին, գետի ջրատնտեսային տեղամասը Պյոզա գետն է, գետի ենթաավազանը Մեզեն գետերն են։ Գետի գետային ավազանը (Վերին) Մեզեն գետն է։
Տվյալներն ըստ ջրային ռեսուրսների ֆեդերատիվ տեսչության։

Ջրային օբյեկտի, պետական ջրային գրանցման կոդը - 03020200212103000022071
Հիդրոլոգիական ուսումնասիրությունների կոդը - 103002207
Ավազանի կոդը - 03.02.02.002
Հիդրոլոգիական ուսումնասիրությունների հատորի համարը - 03
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Մարտինյա

Մարտինյա (ֆր.՝ Martignat), կոմունա Ֆրանսիայում՝ Ռոն Ալպեր մարզում՝ Էն գավառում։ Էնի գավառ, մտնում է Օյոնայի կազմի մեջ։ Նանտյուայի կոմունա։
INSEE կոդը՝ 01237։


== Աշխարհագրություն ==

Համայնքը գտնվում է մոտ 390 կմ հարավ-արևելք Փարիզից, 80 կմ հյուսիս Լիոնից, 30 կմ հարավ-արևմուտք Բուրկ ան Բրեսայից։
Համայնքի տարածով հոսում է Անժ։ Համայնքի տարածքի մեծ մասը անտառածածկ է։


== Եղանակ ==
Կլիման ցամաքային է ցուրտ ձմեռներով և տաք ամառներով։ Անձրևներ հազվադեպ են լինում, հիմնականում՝ ամռանը։


== Բնակչություն ==
2010 թվականին կազմել է 1604 մարդ։


== Վարչակազմ ==


== Տնտեսություն ==
2010 թվականի տվյալներով 1045 աշխատունակ բնակիչներից 749 (15-64 տարեկան) տնտեսապես ակտիվ են, 251-ը՝ պասիվ (ակտիվության ինդեքսը՝ 76,0 %, 1999 թվականին 76,7 % էր)։ 794 ակտիվ բնակիչներից 718-ը (383 տղամարդ և 335 կին) աշխատում են, գործազուրկ էր 76-ը (23 տղամարդ և 53 կին)։ 251 պասիվներից 89-ը աշակերտներ և ուսանողներ են, 103-ը՝ թոշակառուներ, 59-ն էլ պասիվ են այլ պատճառներով.


== Ծանոթագրություններ ==


== Արտաքին հղումներ ==

«Мартинья» (ֆրանսերեն)։ Ֆրանսիայի վիճակագրության և տնտեսագիտության ազգային ինստիտուտ։ Վերցված է 2014-06-24 
«Мартинья» (ֆրանսերեն)։ cassini.ehess.fr։ Վերցված է 2014-06-24
Արտավազդ Եղիազարյան (այլ կիրառումներ)

Արտավազդ Եղիազարյան անուն-ազգանունը կարող է վերաբերել՝

Արտավազդ Ազատի Եղիազարյան (1983), արձակագիր, խմբագիր։
Արտավազդ Միքայելի Եղիազարյան (1899-1974), հասարակական գործիչ, մանկավարժ։
Չուռո

Չուռո, քաղցր, տապակված թխվածքաբլիթ եփովի խմորից։ Ունի բազմագագաթ կտրտված աստղի տեսք կամ պարզապես կտրտված շրջանի տեսք։ Չուրոյի հայրենիքը Պորտուգալիան է, որտեղ չուրոն ավանդաբար մատուցում են նախաճաշին։


== Չուրոյի տարածումը ==
Չուռոն լայն տարածում է գտել նաև Իսպանիայում, Լատինական Ամերիկայում, Ֆրանսիայում, Պորտուգալիայում, ԱՄՆ-ի հարավային մասում և Կարիբյան ծովի իսպանախոս կղզիներում։


== Տեսակներ ==
Տարածված են չուրոյի 2 տեսակներ.

բարակ, մասնատված աստղի տեսքով, իսկ երբեմն` պայտաձև կամ լասսոյի տեսքով (ծայրին հանգույց ունեցող պարան)
բարակ կամ հաստ երկար (իսպ.՝ churros rectos) կլոր կամ մասնատված աստղաձևՉուռոյի տեսքը կախված է պատրաստման եղանակից. եթե օգտագործվում է հատուկ սարք, ապա կարելի է ստանալ աստղաձև չուռոներ, եթե պատրաստվում է ձեռքով, ապա դրանք պարզապես կլոր են լինում։
Հանդիպում են լցոնված չուռոներ (իսպ.՝ churros porra) և շոկոլադե գլազուրով չուռոներ (իսպ.՝ churros de chocolate)։
Ի սկզբանե չուռոները պարզապես կլոր էին , քանի որ չուրոների տարբեր տեսակներ պատրաստելու համար սարքերը հայտնվել են համեմետաբար ուշ։
Մատանու տեսքով փքաբլիթները` այսպես կոչված «իսպանական փքաբլիթները» չուռո չեն կոչվում։ Այդպիսի փքաբլիթները տարբեր անվանումներ ունեն` կախված լցոնից և փոշուց. բունուելո (իսպ.՝ buñuelo), դոնաթ (իսպ.՝ dónut) և այլն։

		


== Մատուցումը ==

Իսպանացիների մոտ ընդունված է չուռոները ընկղմել տաք շոկոլադով բաժակի մեջ կամ չուռոյի հետ մատուցել կաթով սուրճ։


== Արտաքին հղումներ ==
Վիքիպահեստ
Չուրո պատրաստելու բաղադրատոմս(չաշխատող հղում)
Շոկոլադով չուրո
Վասիլևներ (այլ կիրառումներ)

Վասիլևներ, կարող է վերաբերել՝

Վասիլևներ - ռուս դերասանների ընտանիք
Վասիլևներ - խորհրդային կինոռեժիսորներ
Ժողովածու (114)

Ժողովածու' (114), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 114 թվի տակ։ Ձեռագիրը գրվել է 1495-1498 թվականներին Մաղաքիա Բաբերդացի գրիչի կողմից, Կապոսի անապատում (Երզնկա)։ Գրված է թղթի վրա, որը ունի 18x13 չափս։ Ձեռագիրը կազմված է 457 թերթից։ Գրված է միասյուն, բոլորագրով, նոտրգրով։ Կազմը` կաշվեպատ տախտակ դրոշմազարդ, աստառը՝ ծաղկազարդ մետաքս, շերտազարդ կտավ։ Հիշատակարաններ՝ 148բ, 450բ, հետագայի՝ 451ա (1685 թ.):


== Բովանդակություն ==
Գր. Աստուածարանի Առ որս ճառք։
Երեմիայի Բանք ի Գր. Աստուածարան (1685 թ.)։
Դիոն. Արիսպագացւոյ Մատենագրութիւնք (թրգմ. Ստ. Սիւնեցի)։
Պատմութիւն Դիոն. Արիսպագացւոյ։


== Ծանոթագրություններ ==
Ակնեևո

Ակնեևո (ռուս.՝ Акнеево), գյուղ Ռուսաստանի Ուլյանովսկի մարզի Սուրսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Coldplay Live 2003

Live 2003, բրիտանական Քոլդփլեյ ալտերնատիվ-ռոք խմբի CD/DVD համերգային ալբոմը, որը թողարկվել է 2003 թվականի նոյեմբերին։ Համերգները տեղի են ունեցել Hordern Pavilion-ում, Սիդնեյում 2003 թվականի հուլիսի 21-ին և 22-ին։ Սա Coldplay-ի երկրորդ համերգային ալբոմն էր Trouble – Norwegian Live EP (2001)-ից հետո։
Հատուկ համերգի համար խմբի անդամները գրել են «Moses» երգը Քրիս Մարտինի կնոջ՝ Գվինեթ Փելթրոուի մասին։ Ավելի ուշ այդ երգը թողարկվել  է որպես սինգլ։ Այդ երգի անունով է կոչվել Մարտինի և Փելթրոուի որդին՝Մոզես Բրյուս Էնթոնի Մարտինը, որ ծնվել է 2006 թվականին։


== Տրեկներ ==


=== Սկավառակ 1 (DVD) ===
«Politik»
«God Put a Smile upon Your Face»
«A Rush of Blood to the Head»
«Daylight»
«Trouble»
«One I Love»
«Don't Panic»
«Shiver»
«See You Soon»
«Everything’s Not Lost»
«Moses»
«Yellow»
"The Scientist
«Clocks»
«In My Place»
«Amsterdam»
«Life Is for Living»


=== Սկավառակ2 (CD) ===
«Politik» - 6:36
«God Put a Smile upon Your Face» - 4:57
«A Rush of Blood to the Head» - 6:51
«One I Love» - 5:08
«See You Soon» - 3:29
«Shiver» - 5:26
«Everything’s Not Lost» - 8:48
«Moses» - 5:29
«Yellow» - 5:36
«Clocks» - 5:33
«In My Place» - 4:13
«Amsterdam» - 5:22


== Հիթ-շքերթներ և հավաստագրումներ ==


=== Հավաստագրումեր ===


== Ծանոթագրություններ ==
Վահան և Անուշ Շամլյան վարժարան

Վահան և Անուշ Շամլյան վարժարանը, ամենօրյա վարժարան է։ Հիմնվել է 1976 թվականին, Գլենդելում՝ Սուրբ Աստվածածին եկեղեցու հոգաբարձության մի խումբ համայնքային գործիչների նախաձեռնությամբ։ 1981 թվականին Շամլյան ամուսինների նվիրատվությամբ և գաղութում կատարված հանգանակությամ վարժարանը ձեռք է բերել նոր շենք։
Ունի Ռիչարդ Թուֆենկյանի անվան մանկապարտեզ, տարրական և միջին բաժիններ, երգչախումբ, մարզական խմբեր(բասկետբոլի, վոլեյբոլի, սեղանի թենիս։ Անգլերենով դասավանդվող պետական ծրագրին զուգահեռ ուսուցանվում են հայոց լեզու, հայ ժողովրդի պատմություն, կրոն, երգ։ Ուսուցումն իրականացվում է և՝ արևմտահայերեն, և՝ արևելահայերեն։ Աշակերտների թիվը՝ 429: Հրատարակում է տարեգիրք («Կամք»), պարբերաթերթեր («Մեր ձայնը», «Լրատու»)։ Վարժարանին հատկացված են մնայուն հիմնադրամներ, որոնց հասույթով նվերմրցանակներ են շնորհվում ավարատական դասարանների աշակերտներին։